# AKMENĖS RAJONO JAUNIMO IR SUAUGUSIŲJŲ ŠVIETIMO CENTRO VEIKLOS KOKYBĖS ĮSIVERTINIMO REZULTATŲ

**ATASKAITA**

2023 m.

2022 m. rugsėjo 5 d. Akmenės rajono jaunimo ir suaugusiųjų švietimo centro direktoriaus

įsakymu V- 57 sudaryta Centro veiklos kokybės įsivertinimo darbo grupė (VKĮ grupė):

Lina Zubavičienė – mokytoja konsultantė, grupės vadovė,

Rita Butienė – direktoriaus pavaduotoja ugdymui, narė,

Viktoras Gradeckas – fizikos ir informacinių technologijų vyresnysis mokytojas, narys.

Centro veiklos kokybės įsivertinimas atliktas vadovaujantis Lietuvos Respublikos švietimo ir mokslo ministro 2016 m. kovo 29 d. įsakymu Nr. V-267 patvirtintomis Mokyklos, įgyvendinančios bendrojo ugdymo programas, veiklos kokybės įsivertinimo metodika bei internetinės platformos (IQESonline.lt - negaliojo 2023 m.) Microsoft Forms 365 instrumentais, skirtais veiklos kokybės įsivertinimui ir kokybės tobulinimui.

**Tikslas:** atlikti Centro veiklos kokybės įsivertinimą.

# Uždaviniai:

1. Numatyti Centro veiklos tobulinimo perspektyvą.
2. Stiprinti Centro bendruomenės narių tapatumo jausmą, atsakomybę už Centro veiklos kokybę.
3. Teikti Centro bendruomenės nariams patikimą ir išsamią informaciją apie visų Centro veiklos sričių kokybę.
4. Skatinti Centro personalo patirties refleksiją 2022-2023 m. m.

Įvertinus Centro veiklą pagal Bendrojo lavinimo mokyklos veiklos kokybės vertinimo lygių skalę, gauti plačiojo įsivertinimo rezultatai:

|  |  |  |
| --- | --- | --- |
| **Eil. Nr.** | **Sritis** | **Įvertinimas** |
| 1. | Rezultatai | 2,71 |
| 2. | Ugdymas(is) ir mokinių patirtys | 2,97 |
| 3. | Ugdymo(si) aplinkos | 2,83 |
| 4. | Lyderystė ir vadyba | 2,89 |

Giluminiam įsivertinimui pasirinkta:

Sritis: 4. Lyderystė ir vadyba.

Temos: 4.1. Veiklos planavimas ir organizavimas.

Rodiklis**:** 4.1.1. Perspektyva ir bendruomenės susitarimai.

|  |  |  |
| --- | --- | --- |
| Tema | Veiklos rodiklis | Įvertinimas |
| 4. Lyderystė ir vadyba | 4.1.1. Perspektyva ir bendruomenės susitarimai | 2,57 |

Atlikta anketinė apklausa, kurioje dalyvavo 21 Centre dirbantis pedagogas.

|  |  |  |  |  |  |
| --- | --- | --- | --- | --- | --- |
| Eil. Nr. | Teiginys | Visada | Dažnai | Retai | Niekada |
| 1. | Dalyvaujate aptariant ir priimant Centro strateginį veiklos planą. | 34 % | 38 % | 14 % | 14 % |
| 2. | Dalyvaujate aptariant ir priimant metinį Centro veiklos planą. | 38 % | 34 % | 23 % | 5 % |
| 3. | Įgyvendinate iškeltus Centro tikslus ir uždavinius | 76 % | 24 % |  |  |
| 4. | Dalyvaujate aptariant ir koreguojant strateginio plano ir metinio veiklos plano įgyvendinimotikslus ir uždavinius. | 19 % | 52 % | 24 % | 5 % |
| 5. | Dalyvaujate aptariant Centro kokybės įsivertinimą. | 72 % | 18 % | 10 % |  |
| 6. | Bendruomenės nariai laikosi susitarimų. | 24 % | 66 % | 10 % |  |
| 7. | Dalyvaujate aptariant Centro materialinių išteklių panaudojimą. | 14 % | 24 % | 52% | 10 % |
| 8. | Laikomės susitarimų:* patvirtintų susitarimų;
* bendrų susitarimų metodinėje grupėje;
* dėl darbo drausmės, Centro tikslų įgyvendinimo, ugdymo proceso organizavimo, popamokinės veiklos organizavimo;
* Mokytojų taryboje, metodinėse grupėse, darbo grupėse priimtų sprendimų.
 |
| 9. | Trūksta susitarimų:* susitarimo laikytis susitarimo;
* netrūksta;
* dėl santykių ir mikroklimato Centre;
* kad apie vykstančius susirinkimus būtų informuota prieš 7 d.;
* jų net per daug;
* susitarimų netrūksta, tik besilaikančiųjų mažai arba ne visi laikosi.
* dėl bendro komandinio darbo.
 |

|  |  |
| --- | --- |
| **Veiklos rodiklis** | **Išvados** |
| 4.1.1. Perspektyva ir bendruomenės susitarimai. | Centro vizija, misija ir penkių metų strateginis planas atitinka rajono švietimo strategiją.72% Centro mokytojų dalyvauja aptariant ir priimant strateginį planą ir metinį veiklos planą. 71% Centro pedagogų dalyvauja aptariant ir koreguojant strateginio plano ir metinio veiklos plano įgyvendinimo tikslus ir uždavinius.100% mokytojų įgyvendina iškeltus Centre tikslus ir uždavinius. Centro strateginis ir metinis veiklos planai aptariami Mokytojų taryboje ir tvirtinami Centro taryboje. Rengiant strateginį planą mokiniai ir jų tėvai nedalyvauja.90% bendruomenės narių laikosi susitarimų, priimtų Mokytojų taryboje, metodinėse ir darbo grupėse.90% bendruomenės narių dalyvauja aptariant Centro kokybės įsivertinimą.38% Centro mokytojų dalyvauja aptariant materialinių išteklių panaudojimą, 52% mokytojų tai daro retai. |

# Rekomendacijos:

1. Įtraukti mokinius ir jų tėvus į Centro vizijos, misijos, strateginio ir metinio veiklos plano rengimo darbą.
2. Detaliau aptarti su bendruomenės nariais materialinių išteklių planavimo ir panaudojimo klausimus.

Tobulintina:

|  |  |  |
| --- | --- | --- |
| 4.1.1. Perspektyva ir bendruomenės susitarimai | Tobulinimo kultūra | Pagrindinis siekis –bendruomenės įsitraukimas į Centro perspektyvos planavimą ir tikslų įgyvendinimą. Sieksime, kad Centro veiklos tobulinimo sprendimai būtų priimami remiantis Centro veiklos įsivertinimo rezultatais ir bendromis diskusijomis. 85% pedagogų savikritiškai, kūrybingai ir atsakingai įgyvendintų išsikeltus Centro tobulinimo uždavinius ir siektų nuolatinės pažangos įvairiose Centro veiklos srityse: ugdymo rezultatų, ugdymo proceso, ugdymo aplinkų kūrimo. |
| GVKĮ grupės vadovė  |  Lina Zubavičienė |